b'\n_START_ARTICLE_\nValkoisen neilikan velho\n_START_SECTION_\nArviot\n_START_PARAGRAPH_\nJo n\xc3\xa4yttelij\xc3\xa4 Hilkka Helin\xc3\xa4 huomauttaa haastattelussa vuonna 1946 juonen sekavuudesta. Aikalaisarvioiden n\xc3\xa4kymykset tiivistyv\xc3\xa4t Hans Kutterin (Hufvudstadsbladet) toteamuksessa: "Lyhyesti sanottuna erinomainen filmi - jos sis\xc3\xa4ll\xc3\xb6st\xc3\xa4 olisi ymm\xc3\xa4rt\xc3\xa4nyt jotakin. _NEWLINE_My\xc3\xb6s my\xc3\xb6hemmiss\xc3\xa4 televisioesitysten yhteydess\xc3\xa4 julkaistuissa arvioissa todetaan tarinan sekavuus._NEWLINE_Tarinan velho, monitoiminen hammasl\xc3\xa4\xc3\xa4k\xc3\xa4ri Lauri Liesi (Joel Rinne), on my\xc3\xb6s taikuri ja salapoliisi, jonka salonkisankarin charmi j\xc3\xa4\xc3\xa4 kuitenkin vajaaksi. J\xc3\xa4nnityskomedia sotkeutuu kriitikkojen mukaan omaan n\xc3\xa4pp\xc3\xa4ryyteens\xc3\xa4, mutta l\xc3\xa4hes tolkuttomasta tarinassa on kuitenkin kiistatonta surrealismia._NEWLINE_Monimutkainen juoni voi kadota katsojalta, ellei ole tarkkana, todetaan Ylen sivuilla julkaistussa elokuvan esittelyss\xc3\xa4. Kirjoittaja mielest\xc3\xa4 velho-elokuvan tahaton tai tahallinen komiikka kuitenkin puree yh\xc3\xa4 nykykatsojaankin, vaikka kahden kirjeen katoamiseen ja petokseen ja juonitteluun perustuva j\xc3\xa4nnitys ei v\xc3\xa4ltt\xc3\xa4m\xc3\xa4tt\xc3\xa4.'